**Beszámoló az IB tevékenységéről**

Az IB eddig összesen 3x ülésezett:

* I. Alakuló ülés – 2015. november 21, Marcelháza, Tisztújító Közgyűlés és Cserkészvezetői Konferencia keretein belül
* II. Ülés – 2015. December 4, dunaszerdahelyi székházban
* III. Ülés – 2016. Január 15, dunaszerdahelyi székházban
1. **Alakuló ülés**

Tematikája a gyűlések időpontjai, gyakorisága és helyszíne. Az IB minimlisan negyedévenként fog ülésezni, szüksége esetén viszont többször is.

1. **Ülés tematikái és (tényleg) rövid összefoglalója**

**Rövid tájékoztató az SZMCS gazdasági helyzetéről**

Ismertetve voltak az éves bevételek, kiadások. A pénzügyi kimutatás a mellékletben megtalálható. A következő évi költségvetés kidolgozása az IB feladata, amit a rendszeres és állandó költségek illetve a várható bevételek alapján dolgozunk ki a következő IB gyűlésen.

**Rövid tájékoztató az SZMCS ingatlanjairól.**

Kilenc épület van a szövetség tulajdonában vagy gondozásában: Dunaszerdahely, Ipolyság, Ipolynyék, Palást, Szepsi, Fülek, Rimaszombat, Szímő. Torna - az épület állapota és kihasználtsága miatt külön kiemelt pontban foglalkoztunk ezzel az ingatlannal, amely a nap folyamán részletesebben is ismertetve lesz

Ezek közül több épület felújításra szorul, illetve szó esett az épületek kihasználtáságának optimalizálásáról.

**A tornai Iparos Kaszinó épület jelene és jövője**

Az épület kihasználatlan, jelenlegi állapotában nem használható irodaként vagy szállásként. Ismételten felmerült az eladás lehetősége. A falu elvileg érdeklődik az ingatlan megvásárlásának lehetőségéről is. Az IB mindenképp az eladást javasolja!

**Értékelő Közgyűlés előkészítésének feladatai**

A Közgyűlés elé kell terjeszteni a tornai ház helyzetét, illetve felhatalmazást kérni az eladás előkészítésére.

**Az IB munkaterve, az ülések időpontjai és tervezett témái**

Az IB ülések időpontjai már jelenleg is elérhetőek a weblapon, viszont egy magyaroszági minta alapján az IB gyűlések tervezete nyilvános és online elérhető lesz a Szövetség honlapján.

1. **Ülés tematikái és (tényleg) rövid összefoglalója**

**Az ügyvezető elnök rövid tájékoztatója az SZMCS helyzetéről, az Elnökség és Mozgalmi Elnökség döntéseiről, napi pénzügyi helyzetéről**

Jelenleg a szövetségben kb. 1200 fő van regisztrálva 38 csapatban. A pozsonypüspöki újrainduló cserkészcsapat szervezési teendőit a tervek szerint a féli csapathoz tartozó Grünfeld Natália (toborzási vezetőnk) és őrse látja majd el

Jelenleg Prágában is alakulóban van egy csapat, mely a helyben tanuló és dolgozó SZMCS-s tagok közbenjárásával, irányításával működik.

Az új Ellenőrző Bizottság (Horváth Dániel vezetésével) folyamatosan veszi fel a ritmust és a feladatokat.

Két nagy bevételünk a Bethlen Gábor Alaptól (Magyarország), illetve a Szlovák Köztársaság Iskolaügyi Minisztériumától származik. Mindkettő pályázatok útján történik, azonban mértéke mindig változó.

2016. január 18-ig kell beadni több pályázatot a kormányhivatalba, február elejéig a BGA-hoz, illetve sok tavalyinak is januárban van elszámolási határideje. Ezek nagy terhet jelentenek a Központi Iroda munkatársaira, ezért a pályázatok figyelésével és írásával egy kis csoport foglalkozik, melynek Csémi Szilárd az elsődleges mozgatója. Nagyban segítene egy csak ezzel foglalkozó személy. Az új struktúra rendelkezik egy ilyen pozícióval, de még nincs betöltve (pénzügyi vezető).

Az elmúlt időszakban több ellenőrzés is volt az egyes pályázatokra. Szerencsére mindegyiken megfeleltünk.

**A 2016-os évi költségvetés összeállítása**

A törvények kötelezővé teszik, hogy költségvetéssel rendelkezzünk, még akkor is, ha nincs stabil bevételi oldalunk. Ennek értelmében az IB igyekezett úgy előkészíteni a 2016-os éves költségvetést, hogy kiadások és bevételek egyensúlyban maradjanak. A Bizottság külön vitatta meg a bevételi és kiadási oldalt, majd ehhez igazodva igyekezett mérsékelni a két oszlop közti eltérést.

A kiadásokat a mellékelt táblázat tartalmazza.

A bevételi oldal már bizonytalanabb, tekintve, hogy nagy része pályázati pénz.

A bevételi oldalnál nagyon sokat számít a kiesett bérleti díjak hiánya. Jelenleg is zajlik a volt üzlethelyiség hirdetése.

A bevételek nagy része a pályázatokból (BGA, Iskolaügy), valamint a tagdíjakból származik.

A rendezvényeknél a bevételek mértéke nem érik el a kiadások mértékét, emiatt pályázatokból igyekszünk ezeket pótolni. Már régebb óta benne van a meghívókban, hogy szívesen fogadjuk, ha a részvételi díjon felül is fizetni tudnak.

Az IB javaslatot tett a probléma megoldására: támogatói rendszer kidolgozása, támogatók / segítők / pályázatok keresése, cégek, személyek megkeresése, megszólítása

Bevételeink – a tavalyról megmaradt 26 000 EUR-val összességében kb. 295 000 EUR.

A költségvetés nem számol az ipolynyéki telek eladásából származó bevétellel és adminisztrációs költségekkel.

**A belső szabályzataink helyzetképe, elsősorban a Fegyelmi szabályzat, a Ruházati szabályzat és az Alaki szabályzat felülvizsgálatával, a Szimbólum szabályzatának kidolgozásával kapcsolatos helyzetjelentés**

Belső szabályaink állapota:

* szimbólum szabályzat: a megfelelő személyek lesznek megbízva. Mivel az új felépítési rendszernek köszönhetően új jelvények készülnek, és átalakul a Ruházati Szabályzat valamint az összes szabályzat megújulóban van, egyelőre nincs értelme elkészíteni, mely már régóta hiányzik a Szövetség szabályzatainak listájáról.
* ruházati szabályzat: aktualizálni kell, a megfelelő személyeket a mozgalmi vezető fogja megszólítani
* alaki szabályzat: a VK törzs kiképzőiből lesznek felkérve a megfelelő személyek
* fegyelmi szabályzat: az ellenőrző bizottság lett felkérve a feladatra

Az egyes szabályzatok kidolgozása, aktualizálása elkezdődött. Az Alaki szabályzaton munkálkodó vezetők engedélyt kértek a határidő 2016. március 31-ig történő kitolására.

**Az ipolynyéki és tornai ingatlanok hosszú távú bérletbe adásának, esetleges eladásának kérdése**

A nap folyamán ezzel a témakörrel a közgyűlés külön programpontban fog foglalkozni.

**Egyéb**

Az IB két programpontot iktatott be

* a tagdíjak emelésének problémája
* Jogalanyiság kérdése

Felmerült a kérdés, hogy a megszerzett csekély taglétszám emelkedés mennyire fog elveszni az emelkedett tagdíj miatt.

Az IB úgy határozott, az őszi KGY előtt ismét felveti és átgondolásra adja a tagdíj kérdését, valamint kimutatást készít a tavalyi és tavalyelőtti tagsági befizetésekről a következő Bizottsági ülésre.

Már 2006 óta elméleti lehetőség van az önálló jogalanyiságra.

A csapatok vezette pénzügyi rendszer jelen állapotában nem felel meg a belső pénzügyi szabályzatainknak.

A csapatokra háruló terhek nagyban függnek a csapattól, illetve a pénzforgalmuktól. A jogalanyisággal a központi iroda munkája nem lenne könnyebb, viszont a felelősség nagy része a csapatokra hárulna, mivel a parancsnok jelenleg nem tartozik felelősséggel a könyvelést illetően.

A legnagyobb előnye ennek az egésznek, hogy az egyes csapatok tudnak pályázni saját megyéjükben, járásukban önmaguk, s így egy csomó pályázati lehetőség nyílik meg számukra. A probléma, hogy a csapatok nincsenek felkészülve az önálló adóbevallásra és könyvelésre.

A jogalanyiság bevezetésére felvázolt további lépések már folyamatban vannak.

Az IB tagjai szívesen állnak rendelkezésetekre bárminemű kérdés esetén és nemcsak most, de az év 365 napján ☺

JM!